אה"מ פרינס אוף ויילס (R09ׂ)

אה"מ פרינס אוף ויילס (באנגלית: HMS Prince Wales, סימול צי R09) היא נושאת מטוסים, השנייה מבין שתיים בסדרת קווין אליזבת (השנייה אה"מ קווין אליזבת (R08)) של הצי המלכותי הבריטי.

האונייה הוזמנה לצד אחותה אה"מ קווין אליזבת במאי 2008 כסדרת נושאות מטוסים מחליפה לנושאות המטוסים מסדרת אינווינסיבל. נושאת המטוסים אה"מ פרינס אוף ויילס הושקה בדצמבר 2017 ונכנסה לתקופת מבחן בצי המלכותי ב-2019, במהלך אוקטובר 2021 היא הוכנסה לשירות פעיל.

טייסת אוויר ימית 809 היא טייסת תקיפה של זרוע האוויר של הצי המלכותי המפעילה מטוסי F-35 לייטנינג II ומשמשת ככוח התקיפה העיקרי של אה"מ פרינס אוף ויילס.

== תיאור ==
נושאת המטוסים אה"מ פרינס אוף ויילס תוכננה לשימוש כלי טיס בהמראה ונחיתה אנכית או קצרת-מסלול (S/VSTOL) בלבד, היא אינה כוללת על סיפונה ציוד לאפשר המראה ונחיתה רגילה כגון כבלי עצירה ומעוט. עיצוב זה מאפשר לה להיות קטנה יותר ולהכיל מספר רב יותר יחסית של כלי טיס שיכול להגיע עד לכ-72 כלי טיס, שכוללים את כלל דגמי המסוקים בשירות הכוחות המזוינים של בריטניה ובעלות בריתה (כולל מסוקים גדולים כמו הבואינג CH-47 צ'ינוק והבל-בואינג V-22) ומטוס הקרב הרב משימתי הלוקהיד מרטין F-35 לייטנינג II, המותאם לנחיתה והמראה קצרת-מסלול ומוגדר כמרכיב התקיפה העיקרי של נושאת המטוסים.

האונייה מיועדת לשאת כוח של 24 מטוסי F-35 לייטנינג II במצב רגיל ועד 36 במקרה הצורך, בנוסף, באופן טיפוסי תכלול האונייה 14 מסוקי AW101 מרלין כאשר תשעה מהם בתפקיד לוחמה נגד צוללות, מעבר לאלו היא יכולה לשאת מגוון סוגי מסוקים נוספים בהתאם לצרכים המבצעיים, בהם מסוקי תקיפה (כגון הAH-64 אפאצ'י), מסוקי תובלה, סיור או אחרים.

בעוד שנושאות מטוסים רבות כוללות מגדל שליטה בודד המתנשא מהסיפון (נקרא גם "אי") הכולל את מגדל הפיקוח והגשר במבנה אחד, הפרינס אוף ויילס (בדומה לקווין אליזבת) כוללת שני איים כאשר הקדמי משמש כגשר האונייה והאחורי כמגדל פיקוח. משום שהאונייה תומכת בכלי טיס בהמראה ונחיתה קצרת-מסלול (או אנכית), מסלול הנחיתה וההמראה כולל רמפה מוגבהת בקדמת הסיפון לסיוע בהמראת מטוסי ה-F-35 לייטנינג II, הידועה בכינוי "מקפצת סקי".

אה"מ פרינס אוף ויילס ואה"מ קווין אליזבת מיועדות לשמש כציר המרכזי של יכולות התקיפה ארוכות הטווח של הצי המלכותי ומתוך כך, לצד יכולות נשיאת כלי הטיס של האונייה, היא יכולה לשאת גם כוח של כ-250 לוחמי חיל הנחתים המלכותי שמסוגלים להמריא ממנה על גבי דגמי מסוקי התובלה השונים (כגון הצ'ינוק) לכל גזרה מבצעית ברחבי העולם. סך הכל כוללת האונייה 1,600 מיטות לצוות האונייה, צוותי האוויר וכוחות הנחתים, המחולקים ל-470 חדרים.

== שירות מבצעי ==
באוקטובר 2021 הכריז הצי המלכותי על סיום תהליך המבצע של אה"מ פרינס אוף ויילס וכניסה לשירות .<ref></ref>

בינואר 2022 קיבלה אה"מ נסיך ויילס את הפיקוד על כוח המשימה של נאט"ו לים הארקטי, הים הבלטי והים התיכון.<ref></ref>

ב-27 באוגוסט 2022 לראשונה ערכה אה"מ פרינס אוף ויילס אימונים משותפים באוקיינוס האטלנטי עם הצי האמריקני, הצי המלכותי הקנדי וחיל הנחתים של ארצות הברית.<ref></ref>

== גלריה ==
<gallery>
קובץ:HMS Queen Elizabeth and HMS Prince of Wales meet at sea for the first time.jpg|אה"מ פרינס אוף ויילס ואחותה אה"מ קווין אליזבת
קובץ:820 NAS Merlin Mk2 lands on HMS Prince of Wales.jpg|מסוק AW101 מרלין נוחת על הסיפון
קובץ:F-35B high deck motion tests on HMS Prince of Wales.jpg|מטוס F-35 לייטנינג II של טייסת אוויר ימית 809 נוחת על סיפון אה"מ פרינס אוף ויילס
קובץ:HMS Prince of Wales with BRF Jacques Chevallier and USS George Washington in the Atlantic.jpg|אה"מ פרינס אוף ויילס בתרגיל משותף לצד נושאת המטוסים האמריקאית ג'ורג' וושינגטון (CVN-73ׂ)
</gallery>

==קישורים חיצוניים==

== הערות שוליים ==

קטגוריה:נושאות מטוסים בצי המלכותי הבריטי
קטגוריה:אוניות מלחמה בריטיות